《西瞻堂》
宋代·程公许

子长爱奇隘八荒，岷雪千仞琼佩锵，
太守德厚民不忘，倚公笔椽辉耿光。
西瞻大书揭高堂，倚栏起我意激昂。
镂冰刻楮非文章，男子可不志四方。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。